তাইপান (প্রাতিষ্ঠানিক পদবি)

**তাইপান** (, আক্ষরিক অর্থে "সর্বোচ্চ শ্রেণি"), যা কখনো কখনো **তাই-পান** বানানেও লেখা হয়, মূলত মূল ভূখণ্ড চীন বা হংকংয়ে কর্মরত বিদেশি বংশোদ্ভূত জ্যেষ্ঠ ব্যবসায়িক কার্যনির্বাহী বা উদ্যোক্তাদের নির্দেশ করে। ফিলিপাইনে "তাইপান" শব্দটি দ্বারা দেশটির মিশ্র রাজনৈতিক ও সামাজিক প্রভাববিস্তারকারী বিত্তশালী চীনা-ফিলিপিনো ব্যবসায়িক পরিবারগুলোকেও বোঝানো হয়।

## ইতিহাস
উনিশ ও বিশ শতকের প্রথমদিকে তাইপান ছিলেন মূলত সেই সকল বিদেশি বংশোদ্ভূত ব্যবসায়ী, যারা জার্ডিন, ম্যাথেসন অ্যান্ড কোং., সোয়্যার ও ডেন্ট অ্যান্ড কোং.-এর মতো বৃহৎ হং বা বাণিজ্য কুঠিগুলোর পরিচালনা ও নেতৃত্বে ছিলেন।

ইংরেজিতে এই শব্দটির প্রথম নথিভুক্ত ব্যবহার পাওয়া যায় ১৮৩৪ সালের ২৮অক্টোবরে প্রকাশিত *[[ক্যান্টন রেজিস্টার|ক্যান্টন রেজিস্টার]]* পত্রিকায়। ঐতিহাসিকভাবে এর বিকল্প বানানশৈলীর মধ্যে রয়েছে *taepan* (প্রথম উল্লেখ) ও *typan*।

## ফিলিপাইনে রাজনৈতিক-ব্যবসায়িক শিল্পপতি

তাইপান পরিভাষাটি দ্বারা চীনা-ফিলিপিনো শিল্পপতি ও প্রভাবশালী ব্যবসায়ী পরিবারগুলোকেও বোঝানো হয়, যারা ফিলিপাইনে বিশাল সব ব্যবসা প্রতিষ্ঠানের মালিক এবং চীনা-ফিলিপিনো বাণিজ্য সাম্রাজ্যের প্রতিষ্ঠাতা কোটিপতি। তাদের মধ্যে কেউ কেউ ফিলিপাইনের রাজনীতি এবং দেশটির গণমাধ্যম, জ্বালানি, বিদ্যুৎ সহ অন্যান্য কৌশলগত খাতে সাময়িক বা স্থায়ীভাবে, আংশিক বা পূর্ণাঙ্গ নিয়ন্ত্রণ ও মালিকানা বজায় রাখতে সক্ষম হয়েছেন।

কয়েকজন উল্লেখযোগ্য তাইপান বা শিল্পপতির উদাহরণ হলো: ইলোইলোর লোপেজ পরিবার, যারা লোপেজ হোল্ডিংস কর্পোরেশনের স্বত্বাধিকারী—এর আওতাভুক্ত প্রতিষ্ঠানের মধ্যে রয়েছে এবিএস-সিবিএন কর্পোরেশন এবং এর সমনামীয় গণমাধ্যম ও আধেয় পরিবেশক সংস্থা; এসএম ইনভেস্টমেন্টসের নিয়ন্ত্রণকারী সি পরিবার, যারা ফিলিপাইন সরকারের রাষ্ট্রীয় মালিকানাধীন জাতীয় সঞ্চালন কর্পোরেশন (ট্রান্সকো)-এর ব্যক্তিগত ছাড়প্রাপ্ত প্রতিষ্ঠান ফিলিপাইনের জাতীয় গ্রিড কর্পোরেশন (এনজিসিপি)-এর সাথেও যুক্ত; সান মিগেল কর্পোরেশনের কর্ণধার র‌্যামন অ্যাং; এবং ফিলিপাইন এয়ারলাইন্সের স্বত্বাধিকারী লুসিও ট্যান।

## জনপ্রিয় সংস্কৃতিতে
সমারসেট মমের ১৯২২ সালে প্রকাশিত ছোটগল্প "দ্য তাইপান" (The Taipan) এবং জেমস ক্লাভেলের ১৯৬৬ সালের উপন্যাস *[[তাই-পান (উপন্যাস)|তাই-পান]]* (Tai-Pan)-এর মাধ্যমে শব্দটি চীনের বাইরে ব্যাপক পরিচিতি ও গ্রহণযোগ্যতা লাভ করে। পরবর্তীকালে এই উপন্যাস অবলম্বনে ড্যারিল ডিউকের পরিচালনায় ১৯৮৬ সালে একই নামে একটি চলচ্চিত্র নির্মিত হয়।

সাহিত্যেও শব্দটির ব্যবহার লক্ষ্য করা যায়; যেমন জে. জি. ব্যালার্ডের ১৯৮৪ সালের উপন্যাস *[[সূর্যের সাম্রাজ্য (উপন্যাস)|সূর্যের সাম্রাজ্য]]* (Empire of the Sun) উপন্যাসে প্রধান চরিত্রের পরিবারকে বর্ণনা করতে "তাইপান" শব্দটি ব্যবহার করা হয়েছে।

## উল্লেখযোগ্য তাইপান ব্যক্তিত্ব

*অ্যান্থনি জন লিডেল নাইটিঙ্গেল, জার্ডিন ম্যাথেসন (২০০৬–২০১২), হংকং
*উইলিয়াম জার্ডিন, জার্ডিন ম্যাথেসন (১৮৪৩–১৮৪৫), হংকং
*জেমস ম্যাথেসন, জার্ডিন ম্যাথেসন (১৭৯৬–১৮৭৮), হংকং
*লরেন্স কাদুরি, চায়না লাইট অ্যান্ড পাওয়ার (১৮৯৯–১৯৯৩), হংকং
*অ্যালাসডেয়ার মরিসন, জার্ডিন ম্যাথেসন (১৯৯৪–২০০০), হংকং
*সাইমন মারে, হাচিসন হোয়াম্পোয়া (১৯৮৪–১৯৯৪), হংকং
*পার্সি ওয়েদারল (জন্ম ১৯৫৭), জার্ডিন ম্যাথেসন, হংকং
*উইলিয়াম কেসউইক (১৮৩৪–১৯১২), স্কটল্যান্ড
*মার্লিন বিংহাম সোয়্যার (জন্ম ১৯৭৩), ইংল্যান্ড
*ডগলাস ল্যাপ্রেইক (১৮১৮–১৮৬৯), ইংল্যান্ড
*জন জনস্টোন প্যাটারসন (১৮৮৬–১৯৭১), জার্ডিন ম্যাথেসন, হংকং

## আরও দেখুন

*ক্যান্টন ব্যবস্থা, প্রথম আফিম যুদ্ধের পূর্বে চীনে কার্যকর একক-বন্দর বাণিজ্য একচেটিয়া ব্যবস্থা।
*তেরোটি কারখানা

## তথ্যসূত্র

বিষয়শ্রেণী:ক্যান্টনীয় শব্দ ও বাগ্‌ধারা
বিষয়শ্রেণী:হংকংয়ের অর্থনীতি